**Vyhlásenie**

**podľa čl. 23 ods. 3 písm. a) Legislatívnych pravidiel vlády SR**

Návrh zákona, ktorým sa mení a dopĺňa zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „návrh zákona“) sa predkladá bez rozporov s podpredsedom vlády Slovenskej republiky, ministerstvami alebo Úradom vlády Slovenskej republiky.

 Z nepovinne pripomienkujúcich subjektov uplatnila zásadné pripomienky aj Slovenská komora daňových poradcov, s ktorou sa rozpory nepodarilo odstrániť. Komora uplatnila 5 zásadných pripomienok, z ktorých 4 boli nad rámec návrhu zákona a jednou pripomienkou žiadala vypustenie ustanovenia, ktoré rozširovalo požiadavku bezúhonnosti aj na osobu, ktorá je v blízkom podnikateľskom vzťahu s osobou konečného užívateľa výhod a členom štatutárneho orgánu. Toto ustanovenie bolo navrhnuté na základe požiadavky smernice Európskeho parlamentu a Rady 2015/849 a odporúčania FATF, ktoré požadujú, aby členské štáty zabránili spoločníkom páchateľov zastávať manažérsku funkciu alebo byť konečným užívateľom výhod vo vybraných povinných subjektoch. Na základe vyššie uvedeného neboli zásadné pripomienky akceptované.